दुर्गा फुजा समाव जौ लोंनानै एबा गोख्रै गारि-मथर सालायनानै रावबो जाथाय जानो गोनां जाया बेनि थाखाय कामरुप नोगोर जिल्ला हान्था-मेला बिफाना सांग्रांथि हाबाफारि थांखि लादों । मैया मोनाबिलिनिफ्राय नोगोरनि गुबुन गुबुन जायगानि लामाफोराव सांग्रांथि हाबाफारि लायो कामरुप जिल्ला नोगोरनि हान्था मेला बिफाना ।  हान्था मेला बिफाननि गाहाय गौतम दासा फोरमायनाय बायदियैब्ला सोरबा गारि सालायग्राया जुदि जौ लोंनानै लामायाव गारि सालायो अब्ला गारि-मथर आयेन 185 धारानि गेजेरजों बिसोरबायदि सुबुंनि हेंथायै गोख्रों थांखि लानाय जागोन । जौ फेनानै गारि सालायोब्ला 2000/- रांनि अनगायै दा 10 रोजा रां जरिमाना होनांगोन । मखनो गोनांदि हान्था-मेला आयेन सिफायग्रानि हेंथायै सिगांनिख्रुय बा गुन बांहोदों नोगोर हान्था-मेला बिफाननि मावखआ । कामरुप नोगोर जिल्ला हान्था-मेला बिफाननि गौतम दासा गासैखौबो गोख्रैथिखौ खमायनानै गारि सालायनो खावलायो। लोगोसेनो मा मा गनायनानै गारि सालायनांगोन आरो बेनि थाखाय मा बायदि खहा जानो हागौ बेफोर जाबाय। जौ फेनानै गारि सालायोब्ला -10,000/- रां। हेलमेद गैयाब्ला           -1,000/- रां। फोरमान बिलाय गैया लासै गारि सालायोब्ला -5,000/- रां। सिद बेल लायाबाला गारि सालायोब्ला – 1,000/-रां। बैसो जायालासै गारि सालायोब्ला -5,000/- रां। गोख्रै गारि सालायोब्ला -2,000/- रां। सानै गाखोग्रा गारियाव सानैनि बांसिन गाखोयोब्ला -1,000/- रां। खैफोदगोनां गारि सालायोब्ला -5,000/- रां। बांगौनि बांसिन दैखांना लांब्ला -20,000/- रां। इनसुरेनस गैयालासै गारि सालायब्ला – 2,000/- रां। गारि सालायनायाव मबाइफन बाहायोब्ला -5,000/- रां। इमारजिन्सि सिबिथाय गारिनो लामा एंगाराब्ला  -10.000 रां